-K 36 ^^ 



Som Adskillelsestegn mellem disse 3 Arter skal her for 

 Kortheds Skyld kun nævnes, at Rybsen har forskjellige Karak- 

 terer, der gjenfmdes hos alle de til denne Type henførte Former, 

 men ikke hos de øvrige, dels i Bladenes, dels i Blomsternes 

 Bygning, hvortil kan føjes den af Forf. paaviste Tilstedeværelse 

 af ejendommelige Sfærokrystaller, der udvikles i Rybsens Blomst 

 ved Henliggen i Alkohol. Om derimod alle de opstillede ana- 

 tomiske Skjelnemærker mellem Arterne ville vise sig konstante, 

 forekommer os tvivlsomt; saaledes tør man næppe tillægge Bølg- 

 ningen af Overhudscellernes Vægge nogen stor systematisk 

 Betydning, naar det dog andensteds har vist sig, at netop dette 

 Forhold varierer hos samme Art efter Ernæringsforholdene, 

 Men de omfattende Undersøgelser i Anledning af denne Opgave 

 kunne let forklare, at Forf. maaske ikke har kunnet overkomme 

 at undersøge anatomisk et større Antal Exemplarer af de talrige 

 Varieteter, hvorved de individuelle Variationer kunne være komne 

 til at spille en for stor Rolle. 



Der beskrives flere hundrede Bestøvningsforsøg, foretagne 

 dels mellem Formerne indenfor hver enkelt Art, dels mellem de 

 forskjellige Arters Former og mellem de dannede Bastarder. 

 Ogsaa disse Krydsningsforsøg have bekræftet Rigtigheden af 

 Adskillelsen mellem de 3 Arter; saaledes ere Havekaal og Raps 

 meget villige til at formere sig ved Selvbestøvning, medens dette 

 ikke er Tilfældet med Rybs. Derimod kunne Raps- og Rybs- 

 formerne ved gjensidig Bestøvning let danne Bastarder (hvilke 

 dog kun i meget ringe Grad ere frugtbare), hvorimod Havekaalen 

 ikke eller kun aldeles undtagelsesvis danner Bastarder ved Kryds- 

 befrugtning med de 2 andre Arter. 



Slutningen af det fjerde Afsnit danner et Kapitel, i hvilket 

 Forf. gjør Rede for de Resultater, han har vundet med Hensyn 

 til Klimaets , Jordbundens og Udviklingstidens Betydning for 

 Formernes Omdannelse. Han afviger her fra tidligere Forfattere, 

 idet han antager, at hvad disse have betragtet som Sortens 

 Omdannelse, ofte kun har været en Omdannelse af Exemplaret, 



